rlitschk/wikidir huggingface dataset:
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | 160er v. Chr. | 150er v. Chr. | ► ◄◄ | ◄ | 191 v. Chr. | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 185 v. Chr. | 184 v. Chr. | 183 v. Chr. | ► | ►► Antiochos III., König vun dat Seleukidenriek (* 242 v. Chr.)
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | 160er v. Chr. | 150er v. Chr. | ► ◄◄ | ◄ | 192 v. Chr. | 191 v. Chr. | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 185 v. Chr. | 184 v. Chr. | ► | ►► Mit den Freden vun Apameia geiht de Röömsch-Syrsche Krieg toenn. Antiochos III. mutt gegen Rom over en Kapitulatschoon unnerschrieven. Dor geiht for dat Seleukidenriek Lüttasien bi verloren. Dat Seleukidenriek mutt Kontributschonen an Rom betahlen un allerhand Middelstaten in'n Osten, de dat mit Rom hoolt, as Achaia, Rhodos un Pergamon, bleiht up. 26. September: Han Huidi, Kaiser vun China (* 210 v. Chr.)
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | 160er v. Chr. | 150er v. Chr. | ► ◄◄ | ◄ | 193 v. Chr. | 192 v. Chr. | 191 v. Chr. | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 185 v. Chr. | ► | ►► De röömsche Konsul Marcus Fulvius Nobilior nümmt in den Röömsch-Syyrschen Krieg de wichtige Stadt Ambrakia in.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | 160er v. Chr. | ► ◄◄ | ◄ | 194 v. Chr. | 193 v. Chr. | 192 v. Chr. | 191 v. Chr. | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | ► | ►► um 190 v. Chr. rüm: Hipparchos, greekschen Astronom († um 120 v. Chr. rüm)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 270er v. Chr. | 260er v. Chr. | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | ► ◄◄ | ◄ | 246 v. Chr. | 245 v. Chr. | 244 v. Chr. | 243 v. Chr. | 242 v. Chr. | 241 v. Chr. | 240 v. Chr. | 239 v. Chr. | 238 v. Chr. | ► | ►► Antiochos III., König vun dat Seleukidenriek († 187 v. Chr.)
Murder Most Foul (op plattdüütsch so veel as „Höchst smuddigen Mord“; dt. Titel Vier Frauen und ein Mord) is de Titel vun en britischen Kriminalfilm ut dat Johr 1964. Dat is de drüdde Miss-Marple-Film mit Margaret Rutherford in de Hööftrull. De Inholt vun dissen Film baseert loos op den Roman Mrs. McGinty’s Dead (Vier Frauen und ein Mord) vun de Schrieversche Agatha Christie. Margaret McGinty, en Barfro un ehmolige Schauspelersche, warrt an en Strick bammeln in ehr Wahnung opfunnen. Dör’t Finster sütt en Polizist de Liek un överrascht en Mann in de Wahnung, de an’n Strick eümntüdelt. Dat schient blots en Formsaak to wesen, dat de Mann veroordeelt warrt. Ünner de twölf Sworenen sitt aver ok Miss Marple, de as eenzige övertüügt is, dat de Mann keen Schuld an den Dood hett. Somit gifft dat keen eenstimmig Oordeel un de Fall mutt nee verhannelt warrn. Miss Marple un ehr Fründ Mr. Stringer hebbt dordör Tiet wunnen, üm sülvst natoforschen, wat sik todragen hett. De Spoor föhrt ehr to en lütt Koppel vun Theater-Schauspelers, de ünner dat Regeer vun Driffold Cosgood dör de Provinz tingelt. Se warrt Liddmaat vun de Grupp, üm dor beter naforschen un rümsnüffeln to künnen. Gau warrt
De Röömsch-Syyrsche Krieg (ok Antiochoskrieg oder Syyrschen Krieg nömmt) is en militäärschen Striet in de Johre 192 – 188 v. Chr. ween. Dor keem dat to’n Krieg in de Gemarken um de Ägääsche See rum un in Lüttasien. Up de ene Siet stunn en Koalitschoon mit dat Röömsche Riek vorweg, up de annere Siet dat Seleukidenriek unner Antiochos den Groten mit siene Frünnen. Ehr dat mit Militär up’nanner los gung, harr dat al siet 196 v. Chr. en „Kolen Krieg“ twuschen de beiden Grootmächte geven. In düsse Tied versochen se, de Gemarken, wo se dat up afsehn harrn, in Freden ut’neen to holen. Man dor weern se al flietig bi, Bünnen af to sluten mit de regionalen Middelmächte. As dat mit den Krieg losgohn weer, stunn an’t Enn en düütlichen Sieg vun de Römers. In’n Freden vun Apameia sund de Seleukiden 188 v. Chr. ut Lüttasien rut drängt wurrn. De Länner, de se dor bi afgeven mössen, sünd an de Römers ehre Frünnen fullen. Dör den Sieg over Antiochos is dat Röömsche Riek de eenzige Grootmacht ween, de in de Gemarken um de Ägääsche See rum noch over bleven weer. Vun dor af an hett Rom in düsse Länner un
David Fabricius (* 9. März 1564 in Esens (Oostfreesland); † 7. Mai 1617 in Osteel) weer en düütsch Theoloog, bedüüdend Amateurastronom un Kartograf. He het de Verännerlichkeit vun den Steern Mira opdeckt un he weer Vader vun Johann Fabricius, de 1611 as Eerst en wetenschaplich Afhanneln över de Sünnflecken verfaat hett. David Fabricius wurr as Söhn vun en Schmeed in Esens boren. Över sien Kindheit un Jöögd is nich vör bekannt. He hett de Latienschoolen in Nörden un woll ok in Brunswiek besöcht. He hett later mal anmarkt, dat Heinrich Lampadius († 1583) hüm in Brunswiek in de Astronomie un Mathematik inführt harr. Nahdem he de School afslooten hettt, hett he studeert (man nimmt an in Helmstidde). Nah en kört Studium hett he mit 20 Johr en Amt as evangeelsch Pastor in Resterhaaf bi Dornm antreden. Van disse Tiet an hett he sück intensiv mit de Astronomie befaat. He hett de Sünn, Maand, Steerns, Planeten, Kometen un Polarluchter beobacht un stunn in’ Breefwessel mit de groot Gelehrten ut sien Tiet, dorünner Tycho Brahe, Simon Marius un Johannes Kepler. Mit Kepler alleen hett he tüschen 1601 un 1609 veertig Breef uttuuscht, in de dat hööftsächlich um den Planeten Mars gung. He
Margarete Oehm (* 9. Januar 1898 in Stuttgart; † 6. Juli 1978 ok dor), weer en düütsch Malerin un Graphikerin. Margarete Oehm fung en Privatutbillen as Malerin un Teknerin in Stuttgart an, wo se 1923 den Maler un Graphiker Willi Baumeister kennenlernt hett. Se hett hör Arbeit instellt, nahdem se un Willi Baumeister an‘ 20. November 1926 heiraadt harrn. 1924 "Stuttgarter Sezession", 2. Utstellung, Stuttgart Kunstvereen 1925 Kunstkabinett an‘ Friedrichsplatz, Stuttgart Informatschonen vun dat Archiv Willi Baumeister Stuttgarter Sezession 1923-1932, 1947. (Katalog) Städtische Galerie Böblingen, Galerie Schlichtenmaier Grafenau. 1987. 2 Bannen offizielle Willi-Baumeister-Site vun dat Archiv vun de Familie Baumeister, Stuttgart DNB-Katalog Personennaamdatei
Lüttasien un Anatolien (Up Törksch Anadolu, Greeksch: Ἀνατολία) sünd de beiden Naams for dat grote Halfeiland ganz in’n Westen vun Asien. Hüdigendags maakt dat den asiaatschen Deel vun de Törkei ut. De Naam Anatolien kummt vun dat greeksche Woort for „upgahn Sunn“ oder „Osten“. De Römers hefft dor „Asia minor“ to seggt, wat „Lüttasien“ bedüden deit, to’n Unnerscheed vun dat grote Asien. Unner düsse beiden Naams is dat Rebeet al siet mehr as tweedusend Johren bekannt. Anatolien sien Charakter maakt in dat Binnenland de hogen Barge ut. Dor herrscht Landklima. Langs de Küsten liggt Siedland mit Mediterran Klima. Up dat Halfeiland kaamt jummers wedder Eerdbeven vor. Dwars dör Anatolien loppt en Brööksystem vun Süüdwest na Noordoost. Dat is de Grenz twuschen de Araabsche Platen in’n Osten un de Anatoolsche Platen in’n Westen. Vunwegen, dat de Araabsche Platen sik na Norden to rögen deit, warrt de Eerdköst horizontal verschaven. Dor warrt bannigen Druck bi upboot, de denn dör Eerdbeven wedder afboot warrt. In’n Loop vun Dusende vun Johren hefft allerhand Völkers un Kulturen ehre Sporen up düt Rebeet achterlaten, as de Hethiters, de Aramäers, de Greken, de Kelten (Galaters), de Römers, de Byzantiners, de Seldschuken, de Osmanen, de Kurden, de Armeniers
Ingvar Eggert Sigurðsson (* 22. November 1963 in Reykjavík) is en iesländsch Schauspeler. Toletzt weer he in Düütschland as Kommissar Erlendur Sveinsson in de Verfilmung vun den Roman Nordermoor vun Arnaldur Indriðason, in De Doode ut Nordermoor to sehn. He speel ünner annern de Hööftrull vun den Páll in Engel vun dat Universum un den Grjóni in De Düüvelsinsel. Beid sünd Filme vun Friðrik Þór Friðriksson. Ingvar Eggert Sigurðsson in de Internet Movie Database (engelsch) DNB-Katalog Personennaamdatei
Christopher Lloyd is de Naam von Christopher Lloyd (1906–1986), brietschen Historiker, Christopher Lloyd (1921–2006), brietschen Goorner un Schriever, Christopher Lloyd (* 1938), US-amerikaanschen Schauspeler, Christopher Lloyd (* 1960), US-amerikaanschen Dreihbookschriever un Produzent, Christopher Lloyd (* 1982), US-amerikaanschen Rapper, bekannt as Llyod Banks, Christopher Lloyd (1988–2005), brietschen Kunsthistoriker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
FC Twente is een groten Nederlannschen Footballvereen. He speelt in de Eredivisie. Twente is tohuse in Eanske. He speelt seine Tohuusspeelen in de Grolsch Veste. FC Twente is an’n 1. Juli 1965 grünnt wurn (Sportclub Enschede en Enschedese Boys hebbt sik dorveur tohopenslaat). In 1974 speelte Twente de UEFA-Cup-Finaal gegen Borussia Mönchengladbach (0-0 un 1-5). In 2010 wünn he de Nederlannsche Meesterskap. Sander Boschker Epy Drost Blaise Nkufo Bryan Ruiz Meester Nedderlannen (1) 2009/10 Nederlannsche Pokal (3) 1978, 2001, 2011 Johan Cruijff Schaal (2) 2010, 2011 Intertoto Pokal (1) 2006 FC Twente Enschede. Mehr Biller, Videos oder Audiodateien to’t Thema gifft dat bi Wikimedia Commons. Offizielle Websites Offizielle Homepage (düütsch) FC Twente TV
Christopher Allen Lloyd (* 22. Oktober 1938 in Stamford, Connecticut) is en US-amerikaanschen Schauspeler. Lloyd is de Söhn vun Ruth Lapham un Samuel R. Lloyd un hett noch veer Süsters un twee Bröder. Sien Mudder weer de Süster vun den ehmoligen Börgermeester vun San Francisco, Roger Lapham. De School hett he 1958 an de Staples High School in Westport, Connecticut to Enn maakt. Na sien Afsluss ant Neighborhood Playhouse Theater in New York City hett he ünner annern ann Broadway speelt. Sien eersten Film weer 1975 One Flew Over The Cuckoo’s Nest an de Siet vun Jack Nicholson. In de folgen Tiet bit hüüt hett he in över hunnert Filmen un Feernsehprodukschonen mitmaakt. To sien bekanntsten Rullen tellt Dr. ‚Doc‘ Emmett Brown ut de „Back to the Future“-Triologie oder Unkel Fester in de Filmkummedie The Addams Family. 1988 stünn he in Who Framed Roger Rabbit tosamen mit Bob Hoskins vör de Kamera. Lloyd hett veer Ehn achter sik, de jeedmol scheedt worrn sünd. Vun 1959 bit 1971 weer he mit Catherine Boyd verheiraat, vun 1975 bit 1987 mit Kay Tornbog, vun 1988 bit 1991 mit Carol Ann Vanek un toletzt vun 1992 bit 2005 mit Jane Walker Wood. Lloyd weer
Helma Schimke (* 16. Februar 1926 in Seekirchen am Wallersee, Land Soltborg; † 7. April 2018) weer en öösterrieksch Architektin un gellt as Pionierin vun dat Fruenbargstiegen. Mit 13 Johren fung Helma Schimke mit Bargstiegen an. Nah den Afsluss vun de Höheren Technischen Lehranstalt in Soltborg studeer se in Wien Architektuur (u. a. bi Clemens Holzmeister). Af de 1950er Johren gelungen hör mit hör Klauterpartners - u. a. Fritz Wintersteller, Hermann Buhl, Marcus Schmuck, Christl Haas etc. – tallriek swoor Bargtouren bit to‘n VI. Grad (bspw. Mont Blanc Brenvaflanke un Peutereygrat, Piz Badile Nordostwand, Grossglockner Pallavicinirinne, Mauktipp Westwand, Fleischbank Südostverschneidung, Monte Rosa Ostwand). In de 1950er un 1960er Johren tell se to de weltwiet best Bargstiegerinnen. 2002 wurr Helma Schimke in de Dokumentarfilm Über allem der Berg vun Ulrike Gschwandtner un Annette Mäser porträteert. To Tiet arbeit se noch as freeberoplich Architektin in Soltborg. Über allem der Berg (1964) Auf steilen Wegen (1961) Berge. Auf Wegen zu sich selbst (1986) - ISBN 3701307083 DNB-Katalog Interview mit Helma Schimke (PDF-Datei; 281 kB)
MacGuffin is en Begreep ut dat Filmgewarf, de inst vun Alfred Hitchcock prägt worrn is. De Begreep steiht för Objekten oder Personen, de in en Speelfilm dorför dor sünd, de Geschicht vorantobringen oder överhaupt eerst uttolösen, ahn dat em oder ehr dorbi sülvst en grote Bedüden tokummt. Blangen den klass’schen Whodunit is de MacGuffin sünners in Kriminalfilmen un Thrillers en verbreedt Middel, üm de Spannung över den helen Film weg oprecht to hollen. En tyypschen MacGuffin künn to’n Bispeel en Dokument mit en geheeme Formel oder Informatschonen, de en wichtige Person blotstellen künnen, wesen, dat in de Hannen vun en Minschen kummt, de an sik gor nix mit den Fall to doon hett. Jüst so kann dat en Tasch mit de Büüt vun en Bankroof wesen. För den Verloop vun’n Film is dat opletzt egal, wat in de Tasch is, oder wat op dat Dokument steiht. De Afloop dreiht sik veel mehr üm de Jager-Büüt-Konstellatschoon, de dör den Wessel vun’n Besitter tostanen kummt und de dormit verbunnen spannenden Situatschonen vun Verfolgen un Weglopen. De Tokieker sleiht sik dorbi op de Siet vun’n Jager oder vun den, de jaagt warrt. Wat en MacGuffin is, hett Hitchcock 1939 bi en Reed an
De Semliki (na de öllere Schrievwies ok Semuliki) is en 230 km langen Stroom in Oostafrika. He billt den eenzigen Afloop vun’n Eduardsee un münnt in’n Albertsee. De Semliki fangt in de Demokraatsche Republiek Kongo an, woneem he ut’n Eduardsee afgeiht un na’n Noorden hen flütt. Dorbi billt he över en längere Streck de Grenz na Uganda. Op dissen Afsnitt verlöppt de Semliki in’n Oosten vun un parallel to den Zentralafrikaanschen Drempel binnen den westlichen Twieg vun’t Oostafrikaansche Gravensystem. In dissen Westtwieg vun den Graven gifft dat en Reeg vun Seen, wovun de Semliki twee mit’nanner verbinnen deit. Na den Stroom is ok de Semliki-Natschonalpark nöömt. In un in de Neeg vun’n Semliki leevt Krokodilen, Elefanten un Antilopen. An sien Münnen billt de Stroom en lütt Delta, in den de Ambatch – en gau wassen Boom mit Döörn – un Echten Papyrus wasst.
Domenico Gaetano Maria Donizetti (* 29. November 1797 in Bergamo, heute Italien; † 8. April 1848 ok dor) weer en italieensch Komponist. He tellt to de wichtigst Opernkomponisten vun den Belcanto. Eenige vun sien Opern as L'elisir d'amore (dt. Der Liebestrank), Don Pasquale un Lucia di Lammermoor hörrt to dat weltwiet Standardrepertoire vun de Opernhüüs. Anner Warken as Roberto Devereux sünd bit hüüd meest nich bekannt. Gaetano Donizetti studeer ünner Simon Mayr in Bergamo un den Pater Mattei in Bologna un hett sück anfangs de Karkenkompositschoon in‘ strengen Stil widmet. Nah de Rückkehr in sien Vaderstadt 1814, wo he de Stäe vun en Bassisten un Archivars an de Kark Santa Maria Maggiore harr, hett he sück de Oper towendt. Fiev Johr later broch he sien eerst Oper Enrico di Borgogna in Venedig to Upführung. Se gefull woll, aber grötter Upsehn kreeg se genau so wenig as 19 anner Opern, de he vun 1818 bit 1828 schreev so as L'Ajo nell' imbarazzo, Elvida, Alfredo il Grande, Olivo e Pasquale, Alahor in Granada, Chiara e Serafino un annern. Eerst mit det Esule di Roma (1828 in Neapel upföhrt) wurr he wat mehr bekannt. Nu keemen den gau nah’nanner för Alina, regina di
Loriot (* 12. November 1923 in Brannenborg an de Havel; † 22. August 2011 in Ammerland an’n Starnberger See, börgerlich Bernhard Victor Christoph-Carl vun Bülow, meist kort ok Vicco vun Bülow) weer en düütschen Humorist, de sik vun de 1950er Johren an in Literatur, Theater, Film un Feernsehn as en vun de bedüdensten und veelsietigsten düütschen Künstler op sien Rebeet en Naam maakt hett. He hett in’n Rahmen vun sien humoristisch Wark ok as Speelbaas, Schauspeler, Karikaturist, Szenenbillner un Kledaaschmaker arbeit un weer 2003 vun de Universität vun de Künst Berlin to’n Professer för Theaterkunst beropen. Sien Künstlernaam Loriot is de franzöösche Beteken vun den Pirol, wat dat Wapendeer vun de Familie vun Bülow is. In de mekelborgschen Heimat vun dat Adelsgeslecht is „Vagel Bülow“ as Utdruck för den Pirol begäng. Vun Bülow weer de Söhn vun den Polizeimajor Johann-Albrecht vun Bülow (1899–1972) un den sien eerste Ehfro Charlotte von Roeder (1899–1929). Sien Öllern harrn sik 1928 in Gliwice schaden laten. De Familie vun Bülow is en oolt Adelsgeslecht vun Mekelnborg mit sien glieknöömt Stammhuus in’t Dörp Bülow bi Reihn. De Naam Bülow warrt to’n eersten mol bi’t Setten vun’n Grundsteen vun’n Ratzeborger Doom (1154) in en Oorkunnen nöömt. De
Fabian Ernst (* 30. Mai 1979 in Hannober) is en düütsch Footballspeler. Ernst fung sien Karriere 1983 bi Hannober 96. Över den Hamborger SV (1998-2000) keem he to Werder Bremen. Nahdem he mit disse Mannschap de Meesterschap un den DFB-Pokal 2004 wunnen harr, wessel 2005 to FC Schalke 04, mit de he in dat sülvig Johr den Ligapokal winnen kunn. In‘ Winter 2009 wessel he in’t Utland to den törkschen Vereen Beşiktaş Istanbul. Mit den Traditionsclub wunn Ernst noch in de glieker Saison den törkschen Pokal dör en 4:2 Erfolg in’t Finale över den Lokalrivalen Fenerbahçe Istanbul as ok de törksche Meesterschap. Fabian Ernst weer düütsch Nationalspeeler un hett 24 Länderspelen makt un dorbi een Door schaaten. 2002 hett he sien eerst Speel makt, sien letzt in dat Johr 2006. För de Football-Weltmeesterschap in dat sülvig Johr wurr he aber nich nomineert. An‘ 10. Oktober 2007 geev Ernst bekannt, dat he nich mehr för de Nationalmannschap ünner Trainer Joachim Löw spelen will. Ernst pleegt siet Johren en goode Früendschap mit sien ehmalig Teamkollegen Gerald Asamoah, de as Ernst in de Jöögd vun Hannober 96 speel un sogor in de sülvig Realschaoolklass gung. In de Natschonalmannschap droop man sück un vun
Hannie Caulder is de Titel vun en britschen Italowestern ut dat Johr 1971. De Hööftrull speelt Raquel Welch. Speelbaas weer de US-Amerikaner Burt Kennedy. De dree Clemens-Bröder Emmett, Frank un Rufus leegt sik jümmers to in de Wull. As de dree tohopen en Bank utroven wüllt, geiht dat scheef un se mööt vör de mexikaanschen federales utneihn. Se kamt bit na en WEesselstatschoon för Peerd, woneem Jim Caulder sien Deenst maakt. As he nafraagt, wat de dree wüllt, warrt he ahn Grund vun Rufus afknallt, de jümmers gau mit sien Gewehr bi de Hand is. Eh se wieterrieden doot, vergaht se sik all dree noch an Caulder sien hübsche Fro Hannie un bööt dorna de Statschoon an. ’N beten later duukt de Koppgeldjager Price an de Statschoon op, de hier frisch Water opfüllen will. Hannie sleiht em daal, üm mit sien Peerd un sien Wapens uttobüxen, lett dat aver denn doch blieven. An de Steed seggt se frömmen Rieder, dat he ehr dat Scheten bibringen schall. Eerst verseggt he ehr dat, man as he höört, wat ehr passeert is, gifft he na. He lehrt ehr, woans se mit Scheetwapen ümgahn mutt. ümdat se torüchbetahlen kann, wat ehr andoon worrn is.
Disse Artikel is man blots en Stubben. Du kannst Wikipedia helpen un em verbetern. Christoph Kolumbus (* 1451 in Genua; † 20. oder 21. Mai 1506 in Valladolid) ellers Klumbumbus, wat sien plattdüütsche Ökelnaam is, Cristóbal Colón, as de Spanschen seggen un Cristoforo Colombo, as he op Italieensch heet, weer een Italiener ut Genua oder en Spanier. He wüss, dat de Eer rund is - wat de allgemeen Meenen weest is. Denn harr he överleggt, dat een denn jo na Indien ook över West seilen kann. He froog bi König Johann II. in Portugal na, man de meenen, dat de Weg langer wöör. In Spanien bi de Königin Isabella vun Kastilien harr he denn Spood. Se stell em dree Scheep to Verfögen. An'n 17. April 1492 unnerschreven se, de König Ferdinand II. un Kolumbus in Santa Fé enen Verdrag över ene Expeditschoon na Oostasien. An'n 3. August 1492 is he denn vun den Hoben Palos na Westen schippert mit sien dree Schippen, de Santa Maria, Niña un Pinta heten harrn. He seil över de Kanarschen Inseln un denn straks nah'n Wessen. An'n 12. Oktober güng he denn in San Salvador, wat to de Bahamas heurt, an Land. Dor harr he
Tadley Ewing (Tadd) Dameron (* 21. Februar 1917 in Cleveland, Ohio; † 8. März 1965 in New York; boren as Tadley Ewing Peake) weer en US-amerikaansch Jazz-Pianist, Komponist un Arrangeur. Tadd Dameron kreeg all mit veer Johr Klaveerünnerricht; vun sien Bröer Caesar, de ok Jazzmusiker weer, hett he later dat Saxophonspelen lernt. Dat Orcherstreeren hett sück Dameron autodidaktisch bibrocht- sien eerste Arrangements schreev he för de Jeter-Pillars Big Band 1938 in Cleveland. In’t New Yorker Minton’s Playhouse is he up Charlie Parker un de Bebop-Avantgarde drapen. He fung an för de Bop Orchester vun Dizzy Gillespie un Billy Eckstine Arrangements to schrieven, muss aber sien Brot mitünner as Fabrikarbeiter verdeenen.. Mit Miles Davis speel he 1949 up dat Festival International 1949 de Jazz in’t Salle Pleyel in Paris; dit Konzert harr maatgevend Infloot up den Spood vun den Bebop in Frankreik. Buterdem hett he Platten mit Clifford Brown, John Coltrane, Gil Evans un Kenny Dorham upnommen. Wegen en Ruuschgiftdelikt muss he 1958 för mehrere Johren in’t Gefängnis. Dormit weer sein aktiv künstlerisch Loopbahn mehr oder minner to Enn‘; he schreev aber wiederhen Arrangements. Tadd Dameron sall woll an‘ meesten för sien Kompositschonen in Erinnerung blieven; Stücken as Good Bait, Lady
Naoto Kan (jap.: 菅 直人}}, Kan Naoto; * 10. Oktober 1946 in Ube, Präfektur Yamaguchi) is en japaansch Politiker un weer van' 8. Juni 2010 bit 2. September 2011 de 61. Premierminister vun Japan. He is Afordneter vun den Shūgiin, dat Ünnerhuus, un weer Vörsitter vun de Demokraatschen Partei (DPJ). Binnerparteilich hett hüm en eegen Faktschoon, de Kan-Grupp (jap: 国のかたち研究会}}, kuni no katachi kenkyūkai, „Forschungsrat för den Tostand vun dat Land“). Kan hett 1970 sien Physikstudium an de Tōkyō Kōgyō Daigaku (Tokyo Institute of Technology) afslooten un en Johr later dor de Prüfung as Patentanwalt bestahn. 1974 hett he sien eegen Patentbüro apenmakt. 1980 wurr he dat eerst Mal in’t Parlament wählt un sietdem achtmal in’t Amt bestätigt. An’ 26. August 2011 is he vun sien Amt torüchtreden, nahdem dat de Atomreaktorkatastroph in Fukushima vun sien Regeeren nich good afhannelt wurrn weer. Naoto Kan. Mehr Biller, Videos oder Audiodateien to’t Thema gifft dat bi Wikimedia Commons. Offiziell Websteed (japaansch) Personennaamdatei
Hitchcock is de Familiennaam von Albert Spear Hitchcock (1865–1935), US-amerikaanschen Botaniker, Alex Hitchcock (* üm 1990), brietschen Musiker, Alfred Hitchcock (1899–1980), brietschen Speelbaas un Filmproduzent, Alma Hitchcock (1899–1982), brietsche Dreihbookschrieversche, Billy Hitchcock (1916–2006), US-amerikaanschen Baseballspeler, Bonnie-Sue Hitchcock (* 1965), US-amerikaansche Schrieversche un Reporterin, Charles Henry Hitchcock (1836–1919), US-amerikaanschen Geoloog, Charles Leo Hitchcock (1902–1986), US-amerikaanschen Botaniker, Edward Hitchcock (1793–1864), US-amerikaanschen Geoloog, Edward Hitchcock jr. (1828–1911), US-amerikaanschen Dokter, Ethan A. Hitchcock (1798–1870), US-amerikaanschen Generaal, Ethan A. Hitchcock (1835–1909), US-amerikaanschen Politiker, Frank H. Hitchcock (1867–1935), US-amerikaanschen Politiker, George Hitchcock (1850–1913), US-amerikaanschen Maler, Gilbert Monell Hitchcock (1859–1934), US-amerikaanschen Politiker, Henry-Russell Hitchcock (1903–1987), US-amerikaanschen Architekturhistoriker, Herbert E. Hitchcock (1867–1958), US-amerikaanschen Politiker, Hugh Wiley Hitchcock (1923–2007), US-amerikaanschen Musikwetenschopper, Jayne Hitchcock (* 1958), US-amerikaansche Schrieversche un Aktivistin gegen Cyberstalking, John Hitchcock († 1774), engelschen Cembalo- un Spinettboer, Ken Hitchcock (* 1951), kanaadschen Ieshockeytrainer, Kevin Hitchcock (* 1962), engelschen Footballspeler, Nigel Hitchcock (* 1971), brietschen Musiker, Orra White Hitchcock (1796–1863), US-amerikaansche Malerin un Botanikerin, Patricia Hitchcock (1928–2021), brietsche Schauspelerin un Filmproduzentin, Peter Hitchcock (1781–1853), US-amerikaanschen Jurist un Politiker, Phineas Warren Hitchcock (1831–1881), US-amerikaanschen Politiker, Robyn Hitchcock (* 1953), engelschen Songwriter, Roswell Dwight Hitchcock (1817–1887), US-amerikaanschen Geistlichen, Samuel Hitchcock (1755–1813), US-amerikaanschen Jurist un Politiker, Stan Hitchcock (* 1936), US-amerikaanschen